Ιερά Αρχιεπισκοπή Θυατείρων και Μεγάλης Βρετανίας

Η **Ιερά Αρχιεπισκοπή Θυατείρων και Μεγάλης Βρετανίας** (αγγλ. *Greek Orthodox Archdiocese of Thyateira and Great Britain*, δηλαδή *[[Ελληνική Ορθόδοξη Εκκλησία|Ελληνική Ορθόδοξη]] Αρχιεπισκοπή Θυατείρων και Μεγάλης Βρετανίας*) είναι εκκλησιαστική επαρχία του Οικουμενικού Πατριαρχείου Κωνσταντινουπόλεως, με έδρα το Λονδίνο. Η επικράτειά της περιλαμβάνει την Μεγάλη Βρετανία, τη Νήσο του Μαν και τις Αγγλονορμανδικές Νήσους.

Σημερινός Αρχιεπίσκοπος Θυατείρων και Μεγάλης Βρετανίας είναι, από τις 12 Ιουνίου 2019, ο από Δαρδανελλίων Νικήτας (Λιούλιας), ο οποίος επικουρείται από 3 Βοηθούς Επισκόπους.

## Ιστορικό
Στον επίσημο τίτλο της η Αρχιεπισκοπή και ο επίσκοπός της φέρουν το όνομα μιας σημαντικής πόλης της Μικράς Ασίας –των Θυατείρων– προς ανάμνηση της ιστορικής επισκοπής Θυατείρων της Μικράς Ασίας. Τα Θυάτειρα είναι μια από τις επτά εκκλησίες της Μικράς Ασίας που αναφέρονται στην Αποκάλυψη του Ιωάννη. Επίσης σύμφωνα με το βιβλίο των *Πράξεων των Αποστόλων* η Μικρασιάτισσα αγία Λυδία η Φιλιππησία, η πρώτη χριστιανή επί ευρωπαϊκού εδάφους, καταγόταν από τα Θυάτειρα. Ήταν έμπορος πορφύρας και διέμενε στους Φιλίππους της Μακεδονίας, όπου και βαπτίστηκε χριστιανή από τον Απόστολο Παύλο μαζί με όλη την οικογένειά της, στις όχθες του ποταμού Ζυγάκτη.

Η «Ιερά Μητρόπολις Θυατείρων και Μεγάλης Βρετανίας (Δυτικής και Κεντρώας Ευρώπης)» ιδρύθηκε στις 24 Μαρτίου 1922 και στη δικαιοδοσία της άνηκε και η διαποίμανση της Γαλλίας, της Αυστρίας, της Ουγγαρίας, της Ιταλίας και της Μάλτας. Στις 18 Μαΐου 1954, με απόφαση της Ιεράς Συνόδου του Οικουμενικού Πατριαρχείου, προήχθη σε Αρχιεπισκοπή Θυατείρων και Μεγάλης Βρετανίας, με πρώτο Αρχιεπίσκοπο τον Αθηναγόρα (Καββαδά).

Στις 5 Φεβρουαρίου 1963 αποσπάστηκαν από τη δικαιοδοσία της η Γαλλία, η Αυστρία, η Ουγγαρία, η Ιταλία και η Μάλτα και ιδρύθηκαν οι Μητροπόλεις Γαλλίας, Γερμανίας και Αυστρίας, για την καλύτερη διαποίμανση των πιστών, ενώ ταυτόχρονα η Αρχιεπισκοπή Θυατείρων αποφασίστηκε να αποτελεί και αυτή Μητρόπολη.

Στις 24 Φεβρουαρίου 1968, η Σύνοδος αποφάσισε την προαγωγή της Μητροπόλεως και πάλι σε Αρχιεπισκοπή, με τον μέχρι τότε Μητροπολίτη Αθηναγόρα (Κοκκινάκη) να προάγεται σε Αρχιεπίσκοπο.

Στις 12 Ιουνίου 2019, η Αγία και Ιερά  Σύνοδος του Οικουμενικού Πατριαρχείου εξέλεξε τον μέχρι τότε Μητροπολίτη Δαρδανελίων Νικήτα ως Αρχιεπίσκοπο Θυατείρων και Μεγάλης Βρετανίας. Ο Αρχιεπίσκοπος Νικήτας ενθρονίστηκε στον Καθεδρικό Ναό της Αγίας Σοφίας, Bayswater του Λονδίνου στις 27 Ιουλίου 2019.

Στις 22 Μαρτίου 2024, η Ιερά Σύνοδος του Οικουμενικού Πατριαρχείου αποφάσισε την απόσπαση της επικράτειας της Δημοκρατίας της Ιρλανδίας και της Βορείου Ιρλανδίας από την Αρχιεπισκοπή Θυατείρων, δημιουργώντας ανεξάρτητη Μητρόπολη Ιρλανδίας.

### Επισκοπικός κατάλογος

## Οργάνωση

### Αρχιεπίσκοπος
Από τις 12 Ιουνίου 2019, Αρχιεπίσκοπος Θυατείρων και Μεγάλης Βρετανίας είναι ο από Δαρδανελίων Νικήτας (Λιούλιας). 

### Βοηθοί επίσκοποι

## Φωτογραφικό υλικό

St Sophia's Greek Orthodox Cathedral Interior 2, London, UK - Diliff.jpg|Ο Καθεδρικός και Μητροπολιτικός Ναός της Αγίας Σοφίας Λονδίνου.
All Saints Orthodox Cathedral, Interior, London, Camden Town.jpg|Ο Καθεδρικός ναός των Αγίων Πάντων Λονδίνου (εσωτερικό).
All Saints Orthodox Cathedral, Exterior, London, Camden Town.jpg|Ο καθεδρικός ναός των Αγίων Πάντων Λονδίνου (εξωτερικά).
Greek Church Bristol.jpg|Ο Ελληνορθόδοξος Ναός στο Μπρίστολ.
Birmingham Orthodox Cathedral.jpg|Ο Καθεδρικός Ναός της Κοιμήσεως της Θεοτόκου και Αποστόλου Ανδρέα στο Μπέρμιγχαμ.
Greek Orthodox Church of the Annunciation, Bury New Road, Salford - geograph.org.uk - 528483.jpg|Ο Ναός του Ευαγγελισμού της Θεοτόκου στο Μάντσεστερ.
St Luke's Templon, Glasgow.jpg|Το εσωτερικό του Ναού του Αγίου Λουκά στην Γλασκώβη.


## Παραπομπές


## Εξωτερικοί σύνδεσμοι
*Αρχιεπισκοπή Θυατείρων και Μεγάλης Βρετανίας - Επίσημη ιστοσελίδα 

Κατηγορία:Επαρχίες του Οικουμενικού Πατριαρχείου
Μεγαλη Βρετανια